
Grozījumi Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 14. punktu un Attīstības finanšu institūcijas likuma 12. panta ceturto daļu
· Izdarīt Ministru kabineta 2025. gada 7. janvāra noteikumos Nr. 24 "Noteikumi par produktivitātes aizdevumiem uzņēmumu inovācijām" (Latvijas Vēstnesis, 2025, 8. nr.) šādus grozījumus:
· 1. Izteikt 1.1. apakšpunktu šādā redakcijā:
· "1.1. kārtību, kādā īsteno Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.2. pasākumu "Produktivitātes aizdevumi uzņēmumu inovācijām" (turpmāk – pasākums);".
· 2. Izteikt 2.11.3. apakšpunktu šādā redakcijā:
· "2.11.3. ja gala saņēmējs pretendē uz atbalstu saskaņā ar Komisijas regulu Nr. 651/2014, tas nav uzskatāms par grūtībās nonākušu komersantu saskaņā ar Komisijas regulas Nr. 651/2014 2. panta 18. punktu (vērtējot saistības grupas līmeni) un ir iesniedzis apliecinājumu, ka tam nav pasludināts projekta iesniedzēja maksātnespējas process, nav ierosināta tiesiskās aizsardzības procesa lieta vai netiek īstenots tiesiskās aizsardzības process, nav apturēta vai pārtraukta projekta iesniedzēja saimnieciskā darbība vai projekta iesniedzējs netiek likvidēts;".
· 3. Izteikt 2.11.5. apakšpunktu šādā redakcijā:
· "2.11.5. ja gala saņēmējs pretendē uz atbalstu saskaņā ar Komisijas regulu Nr. 651/2014, uz to (vērtējot saistības grupas līmeni) neattiecas neizpildīts līdzekļu atgūšanas rīkojums saskaņā ar iepriekšēju Komisijas lēmumu, ar ko atbalsts, kuru piešķīrusi tā pati dalībvalsts, atzīts par nelikumīgu un nesaderīgu ar kopējo tirgu, atbilstoši Komisijas regulas Nr. 651/2014 1. panta 4. punkta "a" un "b" apakšpunktam;".
· 4. Izteikt 5. punktu šādā redakcijā:
· "5. Pasākumam pieejamais un plānotais kopējais attiecināmais finansējums un pasākuma ietvaros sasniedzamie rādītāji līdz 2029. gada 31. decembrim ir noteikti saskaņā ar normatīvo aktu, kas nosaka Eiropas Savienības kohēzijas politikas programmas 2021.–2027. gadam ietvaros izmantojamo finanšu instrumentu īstenošanas kārtību, pieejamo finansējumu, atbalstāmās darbības un attiecināmās izmaksas. "
· 5. Svītrot 6. punktu.
· 6. Izteikt II nodaļas nosaukumu šādā redakcijā:
· "II. Atbalsta piešķiršanas nosacījumi inovatīvu produktu izstrādei".
· 7. Izteikt 13. punktu šādā redakcijā:
· "13. Atbalstu sniedz gala saņēmējiem, kuru projekti saskaņā ar šo noteikumu 2.8. apakšpunktā minētajiem nosacījumiem paredzēti inovatīvu produktu izstrādei vai duāla pielietojuma inovatīvu produktu izstrādei drošības un aizsardzības jomā."
· 8. Izteikt 17. punktu šādā redakcijā:
· "17. Iesniedzot projekta pieteikumu atbalsta saņemšanai duāla pielietojuma inovatīva produkta izstrādei drošības un aizsardzības jomā, gala saņēmējs iesniedz arī Aizsardzības ministrijas atzinumu par pieteiktā produkta atbilstību prasībām attiecībā uz duāla pielietojuma inovatīvu produktu drošības un aizsardzības jomā. Lai nodrošinātu piešķirtā atbalsta atbilstību šiem noteikumiem, sabiedrībai "Altum" ir tiesības datus par komersantu un projektu nodot Aizsardzības ministrijai, savukārt Aizsardzības ministrijai ir tiesības datus par komersantu un projektu nodot sabiedrībai "Altum"."
· 9. Izteikt 20. punktu šādā redakcijā:
· "20. Iesniedzot projekta pieteikumu atbalsta saņemšanai inovatīva produkta izstrādei, gala saņēmējs iesniedz arī Latvijas Zinātnes padomes atzinumu par pieteiktā produkta atbilstību prasībām attiecībā uz inovatīvu produktu. Latvijas Zinātnes padome 20 darbdienu laikā pēc gala saņēmēja iesnieguma saņemšanas izsniedz šo noteikumu 19. punktā minēto atzinumu. "
· 10. Izteikt 23.3. apakšpunktu šādā redakcijā:
· "23.3. ar materiālo aktīvu nomu saistītās izmaksas ir attiecināmas, ja ir ievēroti Komisijas regulas Nr. 651/2014 14. panta 5. un 6. punktā minētie nosacījumi un attiecībā uz zemi, ēkām un ražotni ar nomu un apbūvi saistītās tiesības ir nostiprinātas zemesgrāmatā (ja attiecināms) vai noma un apbūves tiesības mazajiem vidējas kapitalizācijas komersantiem un vidējas kapitalizācijas komersantiem ilgst vismaz piecus gadus vai vidējiem komersantiem vismaz trīs gadus pēc paredzētās investīciju projekta pabeigšanas dienas un ir spēkā visā aizdevuma līguma darbības laikā;".
· 11. Izteikt 23.4. apakšpunktu šādā redakcijā:
· "23.4. sākotnējie ieguldījumi būvniecībā vai nekustamā īpašuma iegādē ir attiecināmi tikai kompleksam investīciju projektam, kurā paredzēta arī iekārtu iegāde, ievērojot attiecināmo investīciju izmaksu proporciju līdz 40 procentiem būvniecībai un nekustamā īpašuma iegādei. Zemes iegādes izmaksas nedrīkst pārsniegt 10 procentus no atbalsta kopējā apmēra;".
· 12. Izteikt 24. punktu šādā redakcijā:
· "24. Sākotnējie ieguldījumi pēc projekta pabeigšanas paliek Latvijā attiecīgajā atbalsta intensitātes kopējās statistiski teritoriālo vienību klasifikācijas (turpmāk – NUTS) 3. līmeņa reģionā (atbilstoši 2021. gada datiem), kurā tiek īstenots atbalstāmais projekts, vai paliek Latvijā jebkurā reģionā vismaz trīs gadus (sīkajiem (mikro), mazajiem vai vidējiem komersantiem) vai vismaz piecus gadus (mazas vidējas kapitalizācijas komersantiem vai vidējas kapitalizācijas komersantiem) atbilstoši Komisijas regulas Nr. 651/2014 14. panta 5. punkta nosacījumiem, ja atbalsts tiek piešķirts saskaņā ar šo noteikumu 27.2. apakšpunktu."
· 13. Izteikt 36. punktu šādā redakcijā:
· "36. Sabiedrība "Altum" atbilstoši šo noteikumu 34. un 35. punktā minētajai informācijai, kas saņemta no Valsts ieņēmumu dienesta un Centrālās statistikas pārvaldes un saskaņota ar Ekonomikas ministriju, piemēro kapitāla atlaidi. Ekonomikas ministrija un sabiedrība “Altum” slēdz vienošanos par informācijas apmaiņu."
· 14. Izteikt 40.6. apakšpunktu šādā redakcijā:
· "40.6. ja atbalstu paredzēts sniegt saskaņā ar šo noteikumu 21. punktu, - apliecinājums, ka šo noteikumu 12. punktā minētais projekta pieteikums atbilst Komisijas regulas Nr. 651/2014 6. panta 2. punktā ietvertajām prasībām par projekta pieteikumā iekļaujamo informāciju un ir iesniegts sabiedrībā "Altum" pirms darbu sākuma;".
· 15. Izteikt 47.2.2. apakšpunktu šādā redakcijā:
· "47.2.2. sabiedrības "Altum" aizdevuma daļai, kas pārsniedz piešķirtās kapitāla atlaides apjomu, subsīdijas ekvivalentu aprēķina kopā par visu atbalsta periodu, faktiski piemērojamo procentu summu atskaitot no procentu summas, kura jāmaksā saskaņā ar Eiropas Komisijas konkrētajam periodam noteikto bāzes likmi (bāzes un risku likmes publicētas Eiropas Komisijas Konkurences ģenerāldirektorāta tīmekļvietnē) un riska likmi, kuras procentuālais apmērs tiek noteikts atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam;".
· 16. Papildināt ar 47.2.3. apakšpunktu šādā redakcijā:
· "47.2.3. sabiedrības "Altum" paralēlā aizdevuma daļai, kas pārsniedz piešķirtā kapitāla atlaides apjomu, subsīdijas ekvivalentu aprēķina kopā par visu atbalsta periodu, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi (publicēta Eiropas Komisijas Konkurences ģenerāldirektorāta tīmekļvietnē), kā arī riska likmi, kuras procentuālais apmērs tiek noteikts atbilstoši sabiedrības "Altum" izsniegtajam aizdevuma saņēmēja reitingam un piedāvātajam nodrošinājumam, bet ne mazāk kā 650 bāzes punktu apmērā."
· 17. Svītrot 49. punktu.
· 18. Svītrot 52.4. apakšpunktu.
· 19. Izteikt 53.1. apakšpunktu šādā redakcijā:
· "53.1. ieroču un munīcijas tirdzniecībai (Saimniecisko darbību statistiskās klasifikācijas Eiropas Kopienā 2. redakcijas 1. atjauninājuma (turpmāk – NACE 2.1. red.) klase 47.63 "Sporta aprīkojuma mazumtirdzniecība");".
· 20. Izteikt 53.3. apakšpunktu šādā redakcijā:
· "53.3. tabakas izstrādājumu ražošanai un tirdzniecībai (NACE 2.1. red. 12. nodaļa "Tabakas izstrādājumu ražošana", klase 46.35 "Tabakas izstrādājumu vairumtirdzniecība", klase 47.26 "Tabakas izstrādājumu mazumtirdzniecība" un klase 47.92 "Specializētas mazumtirdzniecības starpniecības pakalpojumi");".
· 21. Izteikt 53.4. apakšpunktu šādā redakcijā:
· "53.4. finanšu un apdrošināšanas darbībai (NACE 2.1. red. L sadaļa "Finanšu un apdrošināšanas darbības");".
· 22. Izteikt 53.6. apakšpunktu šādā redakcijā:
· "53.6. uzsāktu projektu īstenošanai, ja gala saņēmējs pretendē uz atbalstu saskaņā ar Komisijas regulu Nr. 651/2014;".
· 23. Izteikt 53.7.3. apakšpunktu šādā redakcijā:
· "53.7.3. zemes iegādei, ja zemes iegādes maksa pārsniedz 10 procentus no atbalsta kopējā apmēra gala saņēmējam vai 15 procentus no atbalsta kopējā apmēra gala saņēmējam, ja zeme atrodas pamestā teritorijā vai bijušās rūpniecības teritorijā, kurā ir ēkas, saskaņā ar regulas 2021/1060 64. panta 1. punkta "b" apakšpunktu, ja atbalstu paredzēts sniegt saskaņā ar šo noteikumu 21. punktu;".
· 24. Svītrot 53.12. apakšpunktu.
· 25. Izteikt 53.13. apakšpunktu šādā redakcijā:
· "53.13. Komisijas regulas Nr. 651/2014 13. panta "a" punktā noteiktajām nozarēm atbilstoši Komisijas regulas Nr. 651/2014 2. panta 13., 43. un 43.a punktā noteiktajām definīcijām, ja gala saņēmējs pretendē uz atbalstu saskaņā ar Komisijas regulu Nr. 651/2014;".
· 26. Izteikt 53.14. apakšpunktu šādā redakcijā:
· "53.14. Komisijas regulas Nr. 651/2014 13. panta "b" punktā noteiktajām nozarēm atbilstoši Komisijas regulas Nr. 651/2014 2. panta 45. un 130. punktā noteiktajām definīcijām un platjoslas tīkla attīstīšanai, ja gala saņēmējs pretendē uz atbalstu saskaņā ar Komisijas regulu Nr. 651/2014;".
· 27. Papildināt ar 53.15. apakšpunktu šādā redakcijā:
· "53.15. zemes un nekustamā īpašuma iegādei un iekārtu uzstādīšanai (ja netiek veikta jaunas iekārtas iegāde), ja gala saņēmējs pretendē uz atbalstu saskaņā ar šo noteikumu 38. punktu."
· 28. Svītrot 58.3.1.1. apakšpunktu.
· 29. Svītrot 58.4.1.1. apakšpunktu.
· 30. Svītrot 58.4.1.2. apakšpunktu.
· 31. Svītrot 58.4.2.1. apakšpunktu.
· 32. Svītrot 58.4.2.2. apakšpunktu.
· 33. Izteikt 58.11. apakšpunktu šādā redakcijā:
· "58.11. radītie rūpnieciskā īpašuma objekti (skaits).
· 58.11.1. (Svītrots)
· 58.11.2. (Svītrots)
· 58.11.3. (Svītrots)
· 58.11.4. (Svītrots)
· 58.11.5. (Svītrots)
· 58.11.6. (Svītrots)".
· 34. Svītrot 58.12. apakšpunktu.
· 35. Svītrot 58.13. apakšpunktu.
· 36. Svītrot 58.14. apakšpunktu.
· 37. Izteikt 60. punktu šādā redakcijā:
· "60. Lēmumus par de minimis atbalsta piešķiršanu saskaņā ar šo noteikumu 30. vai 38. punktu var pieņemt līdz Komisijas regulas 2023/2831 darbības beigām, bet ne vēlāk kā līdz 2029. gada 31. decembrim, izņemot šo noteikumu 45.2. apakšpunktā minētajā gadījumā - līdz Komisijas regulas 2023/2831 darbības beigām."

